Boomsteed

Boomsteed (, , ) is en Gemeen mit 820 Inwahners in dat Amt Middel-Noordfreesland in’n Kreis Noordfreesland in Sleswig-Holsteen.

 Geografie 
 Laag 
Boomsteed liggt op de Kant vun de Breessteed-Husumer Geest un de Noordfreesche Masch an de Münn vun de Oostenau in de Arlau. De beiden Strööm billt de West- un Süüdgrenz vun de Gemeen De Masch vun de Boomsteder Koog is süüdööstliche Deel vun de Breeklumer Koog, de 1520 indiekt worrn is.Harry Kunz/Albert Panten: Die Köge Nordfrieslands. 2. Auflage. Nordfriisk Instituut, 1999, ISBN 3-88007-251-5, S. 43 f.

 Navergemenen 
De Navergemenen sünd Drelsdörp in’n Noorden, Noorsteed in’n Oosten, Ahrenshööft in’n Süden, Hattstedermasch in’n Süüdwesten un Almdörp in’n Westen.

 Öörd 
To de Gemeen höört dat Dörp Boomsteed un de Wahnplätz Boomsteedfeld (, ), Fresenhoff ( un dat Forst- un Weerdshuus Wooldheem ().Wohnplatzverzeichnis Schleswig-Holstein 1987. (PDF) Statistsch Landsamt Sleswig-Holsteen, 1992, S.nbsp;33, opropen den 8. September 2021.

 Historie 
Boomsteed steit in dat 15. Johrhunnerd dat eerste Maal in’n Oorkunnen.Wolfgang Laur: Historisches Ortsnamenlexikon von Schleswig-Holstein. 2. Auflage. Neumünster 1992, S. 165.

In dat Hartogdom Sleswig weer Boomsteed een Deel vun dat Kaspel Dresldörp () binnen de Noordegoesharr.
Den 22. September 1867 het Preußen in de Provinz Sleswig-Holsteen de Landgemenen inricht. In dat Rebeed, wat vundaag de Kreis Noordfreesland is, het Preußen de olen Kaspellen as Kaspelllandsgemenen övernamen. Boomsteed weer Deel vun de Kaspellandsgemeen Drelsdörp, de op de 1. April 1934 oplööst worrn is. Alle Dörpschoppen, Dörpgemenen un Buurschoppen sünd egenstännig worrn, so ook Boomsteed.Statistsch Landsamt Sleswig-Holsten (Ruutgever): Die Bevölkerung der Gemeinden in Schleswig-Holstein 1867–1970. Statistisches Landesamt Schleswig-Holstein, Kiel 1972, S. 251.

 Wapen 
Dat Wapen wiest vun Gröön un Gold spleten vöörn en vöörn uut de Schildrand ruutkamen, de Spleet folgen apen sülver Wellendissel, achtern een grönen Loovboom mit Wortels.

 Footnoten 

 Weblenken 

 Websteed vun de Gemeen (hoogdüütsch)

Kategorie:Kreis Noordfreesland